Die verkose Amerikaanse president Joe Biden het Merrick Garland, ŉ regter wat vyf jaar gelede ŉ setel in die hooggeregshof deur die Republikeine geweier is, Donderdag as sy benoeming vir die VSA se prokureur-generaal bevestig.
Garland is in 2016 deur pres. Barack Obama vir ’n setel in die hooggeregshof benoem waarna die Republikeine in die senaat dié aanstelling geweier het. Dit het pres. Donald Trump in staat gestel om die vakante setel in 2017 met ŉ konserwatiewe regter te vul.
Garland se benoeming as prokureur-generaal sal waarskynlik maklik deur die senaat, wat nou onder die beheer van die Demokrate is, slaag. Hy sal waarskynlik ook Republikeinse steun kry.